15. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 70921/6/53 της 4 Δεκ. 1953/20 Ιαν. 1954 (ΦΕΚ Β΄ 13) Περί τροποποιήσεων όρων τινών του Α.Ν. 344/1936 (άρθρ. 27). Έχοντες υπ’ όψιν: α)Τον Α.Ν. 344/1936 «περί προμηθειών της Ν. Υπηρεσίας» ως ετροποποιήθη μεταγενεστέρως και ιδίως το άρθρ. 27 παρ. 7. β)Τας περί Δημοσίου Λογιστικού κειμένας διατάξεις. γ)Το γεγονός ότι οι εν τω εξωτερικώ ειδικοί προμηθευταί οίκοι δεν δέχονται συνήθως αναθέσεις προμηθειών με εγγυήσεις, εγγυητικάς επιστολάς, ποινικάς ρήτρας, κρατήσεις κλπ., αποφασίζομεν: Εγκρίνομεν όπως, αναλόγως των εκάστοτε εις τας χώρας των Μοναδικών προμηθευτικών οίκων εξωτερικού, επικρατούντων εμπορικών εθίμων και των γενομένων διαπραγματεύσεων μη τίθενται όροι εγγυήσεων, εγγυητικών επιστολών, ποινικών ρητρών, κρατήσεων κλπ. εις τας αποφάσεις αναθέσεως παραγγελιών εν γένει εξωτερικού δια το Β. Ναυτικόν, εφ’ όσον δεν γίνονται δεκτοί υπ’ αυτών. 